
ŠAKIŲ RAJONO SAVIVALDYBĖS TARYBA

SPRENDIMAS
DĖL GRIŠKABŪDŽIO VIDURINĖS MOKYKLOS VIDAUS STRUKTŪROS PERTVARKYMO
 

2009 m. kovo 26 d. Nr.T-123
Šakiai

 

Savivaldybės taryba, vadovaudamasi Lietuvos Respublikos vietos savivaldos  įstatymo (Žin.,1994, Nr.55-1049; 2008, Nr. 113-4290) 16  str. 4 d., Vyriausybės  2004 m. birželio 14 d. nutarimu Nr. 745 (Žin., 2004, Nr. 95-3509) patvirtintų Mokyklų, vykdančių formaliojo švietimo programą, tinklo kūrimo taisyklių 29 p. ir atsižvelgdama į Griškabūdžio vidurinės mokyklos direktoriaus 2009 m. vasario 9 d. prašymą  Nr. 119, n u s p r e n d ž i a:


1. Pertvarkyti Griškabūdžio vidurinės mokyklos vidaus struktūrą nuo 2009 m. birželio 22 d., pasibaigus 2008/2009 mokslo metų ugdymo procesui, likviduojant Patašinės pradinio ugdymo skyrių.


2. Įpareigoti Griškabūdžio vidurinės mokyklos direktorių  Arūną Šalnaitį:


2.1.  ne vėliau kaip prieš tris mėnesius iki skyriaus likvidavimo apie tai raštu pranešti kiekvienam Patašinės pradinio ugdymo skyriaus mokiniui ir jo tėvams (globėjams, rūpintojams);


2.2. įspėti atleidžiamus darbuotojus ir su jais atsiskaityti įstatymų nustatyta tvarka;


2.3. iki 2009 m. gegužės 1 d. pateikti savivaldybės tarybai tvirtinti mokyklos nuostatų naują redakciją.

 

Meras                                                                                     
        Juozas Bertašius

